በአንድ ወቅት አንድ መምህሩ ልጁን እንደሁልጊዜው ሁሉ ስእል ሲሰራ ያገኘዋል። በድርጊቱም በጣም ይናደድና ወላጅ እንዲያመጣ ያዘዋል፡፡ ቤተሰቡም ትምህርት ቤት ይመጡና የተጠሩበትን ምክንያት ከመምህሩ ይረዳሉ፡፡ «ልጃችሁ ትምህርቱን በሚገባ እየተከታተለ አይደለም፣ ሁልጊዜ ደብተሩ ላይ ምንም የማይገባ ስዕል እየሞነጫጨረ በአግባቡ የሚሰጠውን ትምህርት እየተከታተለ አይደለም፡፡ ስለዚህ ልትመክሩት ይገባል» ይላቸዋል፡፡ አባቱም በጣም ተናደው ለካ «ዝም ብዬ ነው ደብተር የምገዛው፤ ደግሞ ስዕል የሚስል ሰነፍ ተማሪ ነው፡፡ ስዕል የሚሳለው በትርፍ ጊዜና ስራ ሲፈታ ነው፡፡ ስለዚህም ሁለተኛ ይህንን የምታደርግ ከሆነ ትመታለህ» በማለት ልጁን ይቆጣዋል። ድርጊቱን እንዳይደግመውም ይመክረዋል። ልጁ ለአባቱ ምን አይነት ምላሽ እንደሰጠ ታውቃላችሁ ልጆች?